Arbeidsrett (tidsskrift)

Arbeidsrett er et norsk juridisk fagtidsskrift som publiserer artikler, analyser, kommentarer og debatt om arbeidsrettslige spørsmål.

Tidsskriftet vektlegger fagartikler med analyser av arbeidsrettslige spørsmål, kommentarer til ny rettspraksis, og anmeldelse av arbeidsrettslig litteratur, men formidler også meningsytringer om aktuelle rettspolitiske spørsmål. Internasjonale arbeidsrettslige spørsmål hvor det EU/EØS-rettslige aspektet står sentralt, blir kommentert, og tidsskriftet publiserer jevnlig artikler fra de øvrige skandinaviske forskningsmiljøene.

Arbeidsrett retter seg først og fremst mot jurister, og er en viktig kilde for juridiske rådgivere, advokater og dommere.

Tidsskriftet er en vitenskapelig publiseringskanal på nivå 1 i norsk vitenskapsindeks.

Eksterne lenker 
Arbeidsrett på idunn.no – Nordisk tidsskriftdatabase 

Nivå 1-tidsskrifter
Norskspråklige vitenskapelige tidsskrifter
Norske vitenskapelige tidsskrifter
Norske tidsskrifter om rettsvitenskap